Maroela Media Top 20: 22 Junie 2015Foto: ‘n Skermskoot uit die video. In vandeesweek se Top 20 is daar agt snitte wat styg, vyf wat daal, drie wat in dieselfde plek bly en vier nuwelinge. Leah is vir die sesde week in die eerste plek, maar Jak de Priester en Juanita du Plessis skuif op na onderskeidelik die tweede en die derde plek. Vier snitte val uit, naamlik “Meer as woorde” van Irene-Louise van Wyk, “Te goed om waar te wees” van PJ Cruz, “Bosveldbloed” van Gerhard Steyn en Richard van der Westhuizen en “My hartjie” van Karlien van Jaarsveld. Karlien tree egter toe met haar nuwe snit, “Geskeurde jeans”, wat vandeesweek in die 18de plek is. Coffeesnobs se nuwe treffer, “Eie land”, is ‘n nuweling in die 20ste plek. Die titelsnit van Koos van der Merwe se album Tamboerynman is ‘n nuweling in die 16de plek, terwyl Bok van Blerk in die 14de plek toetree met “Sing Afrikaner sing”.